b'\n_START_ARTICLE_\nRick & the Ravens\n_START_PARAGRAPH_\nRick & the Ravens var et band som organisten fra The Doors, Ray Manzarek, spillede i inden har blev en del af The Doors. Rick & the Ravens n\xc3\xa5ede at udgive tre singler inden bandet blev opl\xc3\xb8st og reorganiseret under navnet The Doors._NEWLINE_Bandet er i 2011 blevet gendannet uden Ray Manzarek som medlem, men med broderen Rick Manczarek.\n_START_SECTION_\nDemoindspilning 1965\n_START_PARAGRAPH_\nRick & the Ravens indspillede kort inden opl\xc3\xb8sningen i 1965 en r\xc3\xa6kke demoer med bl.a. sangene "Moonlight Drive", "My Eyes Have Seen You", "Hello, I Love You", "End of the Night" og "Summer\'s Almost Gone", der alle senere blev indspillet af The Doors._NEWLINE_Medvirkende p\xc3\xa5 disse demoer var Ray Manzarek (piano) og dennes to br\xc3\xb8dre Rick (guitar) og Jim (mundharmonika) og en ikke-krediteret bassist. Herudover medvirkede Jim Morrison p\xc3\xa5 vokal samt John Densmore p\xc3\xa5 trommer. Bortset fra Robbie Krieger medvirkede den originale bes\xc3\xa6tning i The Doors s\xc3\xa5ledes p\xc3\xa5 demoerne, der betragtes som de f\xc3\xb8rste sp\xc3\xa6de indspilninger med The Doors. De seks demoer er udgivet p\xc3\xa5 The Doors Box Set.'